Piața muncii: Ce regiuni au înregistrat creșteri chiar și de 4 puncte procentuale privind rata șomajului.
Între trimestrul al doilea din 2019 și același din 2021, regiunea Nord-Est a înregistrat o creștere a ratei șomajului de 4,4%. În Sud-Vest, rata șomajului a ajuns la 3,8%. În regiunea de Centru și de Vest au fost înregistrate scăderi ale ratei de șomaj.
Între trimestrul al doilea din 2019 și același din 2021, regiunea Nord-Est, din care fac parte județele Iași, Vaslui, Botoșani, Suceava, Neamț și Bacău, a înregistrat cea mai mare creștere a ratei șomajului. În această zonă a țării, rata șomajului a ajuns la 6,2% de la 1,8%, atât cât era în 2019. În Oltenia, în partea de Sud-Vest, regiune din care fac județele Mehedinți, Olt, Vâlcea, Gorj și Dolj, rata șomajului a ajuns la 3,8%.Spre deosebire de acestea, în aceeași perioadă, în regiunea de Centru, care cuprinde județele Brașov, Alba, Mureș, Sibiu, Harghita și Covasna, a fost înregistrată o scădere a ratei șomajului de 1,1%. Totodată, în Vest, în județele Arad, Timiș, Caraș-Severin și Hunedoara, rata șomajului a scăzut cu 0,9%.